Source: https://www.zakonypreludi.sk/zz/1964-209
Timestamp: 2019-03-26 06:36:23+00:00
Document Index: 9753202

Matched Legal Cases: ['§ 1', '§ 2', '§ 3', '§ 4', '§ 4', '§ 67', '§ 7', '§ 9', '§ 11', '§ 11', '§ 15', '§ 16', '§ 25', '§ 36', '§ 45', '§ 51', '§ 62', '§ 66', '§ 30']

209/1964 Zb. Vyhláška Ministerstva dopravy o zriadení Štátnej leteckej inšpekcie a Správy dopravných letísk | Aktuálne znenie
209/1964 Zb.
Vyhláška č. 209/1964 Zb.Vyhláška Ministerstva dopravy o zriadení Štátnej leteckej inšpekcie a Správy dopravných letísk
(v znení č. 104/1977 Zb.)
Platnosť od 31.12.1964 do30.06.1998
Účinnosť od 01.01.1978 do30.06.1998
Zrušený 143/1998 Z. z.
Prvá časť - ŠTÁTNA LETECKÁ INŠPEKCIA (§ 1 - § 2)
Druhá časť - RIADENIE LETOVEJ PREVÁDZKY ČSSR (§ 3 - § 4)
Aktuálne znenie 01.01.1978 - 30.06.1998
z 18. decembra 1964
o zriadení Štátnej leteckej inšpekcie a Správy dopravných letísk
Minister dopravy podľa § 4 ods. 2 zákona č. 203/1964 Zb. o úprave niektorých úloh štátnej správy v civilnom letectve a § 67 a 68 zákona č. 47/1956 Zb. o civilnom letectve po dohode so zúčastnenými ústrednými orgánmi ustanovuje:
ŠTÁTNA LETECKÁ INŠPEKCIA
Zriaďuje sa Štátna letecká inšpekcia so sídlom v Prahe; je priamo podriadená Ministerstvu dopravy.
(1) Štátna letecká inšpekcia vykonáva pôsobnosť štátneho odborného dozoru v civilnom letectve podľa zákona č. 203/1964 Zb. o úprave niektorých úloh štátnej správy v civilnom letectve.
(2) Štátna letecká inšpekcia vykonáva ďalej pôsobnosť podľa zákona č. 47/1956 Zb. o civilnom letectve a predpisov podľa neho vydaných (ďalej len „zákon“) v týchto veciach:
a) prideľuje civilným lietadlám registrovú (poznávaciu) značku (§ 7 zákona);
b) vyjadruje sa k začatiu sériovej výroby nových typov lietadiel určených pre účely civilného letectva (§ 9 ods. 2 zákona);
c) vydáva osvedčenie o spôsobilosti civilného lietadla na lietanie a uznáva platnosť osvedčení vydaných cudzím štátom (§ 11 ods. 1 a 2 zákona);
d) schvaľuje zmeny konštrukcie draku alebo zariadení civilného lietadla, ktoré môžu spôsobiť zmenu letových vlastností lietadla alebo jeho pevnosti (§ 11 ods. 3 zákona);
e) vydáva preukazy spôsobilosti výkonným letcom (§ 15 zákona) a uznáva za platné preukazy spôsobilosti vydané alebo uznané za platné štátom, v ktorom je lietadlo zapísané do leteckého registra (§ 16 zákona);
f) povoľuje užívanie verejných (dopravných) letísk pre osobitné účely (§ 25 ods. 2 zákona);
g) povoľuje výnimky a dáva súhlas v prípadoch podľa § 36 ods. 2 a 3 zákona pri skúšobných a akrobatických letoch;
h) vykonáva administratívne vyšetrovanie o príčinách leteckých nehôd, pokiaľ si ho v jednotlivých prípadoch nevyhradí Ministerstvo dopravy (§ 45 zákona);
ch) skúša spôsobilosť cudzích lietadiel (§ 51 zákona);
j) vedie československý letecký register (§ 62 zákona);
k) rozhoduje a robí opatrenia v ďalších veciach civilného letectva, ktoré na ňu prenesie Ministerstvo dopravy.
(3) Štátna letecká inšpekcia môže dočasne alebo na trvalo odňať (obmedziť) oprávnenie, preukaz spôsobilosti alebo povolenie vydané vo veciach uvedených v predchádzajúcom odseku, ak by ponechanie oprávnenia, preukazu alebo povolenia bolo na úkor bezpečnosti leteckej prevádzky alebo iného verejného záujmu (§ 66 zákona).
RIADENIE LETOVEJ PREVÁDZKY ČSSR
Zriaďuje sa organizácia Riadenie letovej prevádzky ČSSR so sídlom v Prahe; je priamo podriadená Ministerstvu dopravy.
Riadeniu letovej prevádzky ČSSR patria vo veciach civilného letectva najmä tieto úlohy:
a) riadi a zabezpečuje civilnú leteckú prevádzku na celom štátnom území (§ 30 zákona);
b) obstaráva leteckú informačnú službu a vydávanie leteckých máp.
Táto vyhláška nadobúda účinnosť 1. januárom 1965.